IX. poglavlje 
O sakramentu ženidbe 
. $ 1. Narav sakramenta ženidbe. 
N 830. P. Sto je to sakrament ženidbe? 
O. Ženidba je sakrament, ustanovljen od našeg Gospodina Isusa Krista, koji ustanovljuje 
sveto i nerazrješivo sjedinjenje između muškarca i žene, daje im milost da se uzajamno i 
sveto ljube i da odgajaju svoju djecu u kršćanskoj vjeri. 
NM 831. P. Tko je ustanovio ženidbu? 
O. Ženidbu je ustanovio sam Bog u zemaljskom raju, a Isus Krist ju je u Novom zavjetu 
podignuo na dostojanstvo sakramenta. 
N 832. P. Ima li sakrament ženidbe neko posebno značenje? 
O. Sakrament ženidbe znači neraskidivo jedinstvo Isusa Krista s Crkvom, njegovom 
zaručnicom i našom ljubljenom majkom. 
N 833. P. Zašto se kaže da je bračna veza neraskidiva? 
O. Kaže se da je ženidbena veza neraskidiva, ili da ženidba prestaje jedino smrću jednog 
od ženidbenih drugova, jer je to tako odredio Bog na samom početku, a to je svečano 
proglasio i Isus Krist naš Gospodin. 
Nm 834. P. Može li se u kršćanskoj ženidbi odvojiti ugovor od sakramenta ? 
O. Ne, u kršćanskoj ženidbi ne može se odvojiti ugovor od sakramenta, jer za kršćane 
ženidba nije ništa drugo nego samo prirodni ugovor što ga je Isus Krist podignuo na 
dostojanstvo sakramenta. 
NM 835. P. Može li medu kršćanima, dakle, postojati prava ženidba ako nije 
sakrament? 
O. Jedina moguća ženidba među kršćanima je sakrament. 
N 836. P. Kakav je učinak sakramenta ženidbe? 
O. Sakrament ženidbe daje: 1. povećanje posvećujuće milosti, 2. udjeljuje posebnu milost 
da supruzi vjerno ispunjavaju sve ženidbene dužnosti. 


$ 2. Službenici, obred i odredbe 
NM 837. P. Koji su službenici ovog sakramenta? 
O. Službenici ovog sakramenta su sami zaručnici koji izmjenično primaju i daju 
sakrament. 
N 838. P. Na koji se način daje ovaj sakrament? 
O. Ovaj sakrament koji, čuva prirodu ugovora, daju same ugovorne strane, tako što u 
nazočnosti svoga župnika ili njegova delegata, te dvojice svjedoka, izjavljuju svoju volju 
sjediniti se u ženidbi. 
NM 839. P. Cemu dakle služi blagoslov, koji Zupnik daje mladencima? 
O. Blagoslov, koji župnik daje mladencima, nije bitan čimbenik sakramenta, ali se daje 
da se u ime Crkve potvrdi - njihovo sjedinjenje i da se uvijek i sve više priziva Božji 
blagoslov. 
N 640. P. Koju namjeru mora imati onaj koji sklapa ženidbu? 
O. Onaj, koji sklapa ženidbu, mora imati namjeru: 1. vršiti volju Božju, koji ga poziva u 
taj stalež, 2. provoditi svoj život zbog spasa svoje duše, 3. odgajati djecu u kršćanskoj 
vjeri, ako mu ih Bog dade. 
N 841. P. Kako se zaručnici moraju pripremiti da bi plodonosno primili 
sakrament ženidbe? 
O. Da bi plodonosno primili sakrament ženidbe zaručnici moraju: 1. preporučiti se svim 
srcem Bogu da spoznaju njegovu volju i od njega prime milosti potrebne za taj stalež, 2. 
posavjetovati se sa svojim roditeljima prije nego što dadu riječ, kako to traži posluh i 
poštovanje koje njima dugujemo, 3. pripremiti se za ženidbu dobrom ispovijedi, pa čaki 
s općom ispovijedi čitavog života, ako je to potrebno, 4. izbjegavati svaku pogibelj 
tjelesnih dodira i riječi, koje usmjeruju na to. 
NM 642. P. Koje su glavne obveze osoba vezanih ženidbom? 
O. Osobe združene u ženidbi moraju: 1. čuvati ženidbenu vjernost i ponašati se uvijek i u 
svemu kršćanski, 2. uzajamno se ljubiti, biti strpljivi jedan prema drugome, te živjeti u 


miru i slozi, 3. ako imaju djecu, brinuti se o djeci prema potrebama i odgajati ih 
kršćanski, te dati djeci slobodu da izaberu zvanje na koje ih Bog zove. 


A 8 3. Uvjeti i zapreke 
N 843. Sto je potrebno za valjano sklapanje kršćanske ženidbe? 
O. Da bi ženidba bila valjano sklopljena, bezuvjetno je potrebno, da zaručnici budu 
slobodni od svake smetnje, koja razbija ženidbu, te da slobodno izraze svoju ženidbenu 
privolu pred svojim župnikom ili drugim svećenikom kojeg odredi župnik i pred dva 
svjedoka. 
N 844. P. Sto je potrebno da bi se dopušteno sklopila kršćanska ženidba? 
O. Da bi se dopušteno sklopila kršćanska ženidba potrebno je da bude slobodna od svih 
ženidbenih zabrana, zaručnici moraju biti poučeni u kršćanskom nauku, moraju biti u 
stanju milosti, jer bi bez toga učinili svetogrđe. 
N 845. P. Sto su to Zenidbene smetnje? 
O. Ženidbene smetnje su one okolnosti zbog kojih ženidba postaje nevaljana i 
nedopuštena. U prvom slučaju govorimo o zaprekama, dok u drugom slučaju govorimo o 
zabranama. 
N 646. P. Dajte neki primjer zapreka. 
O. Zapreke su npr. krvno srodstvo do četvrtog koljena, duhovno srodstvo, svečani zavjet 
čistoće, razlika u vjeri između krštenih i nekrštenih. 
N 847. P. Dajte neki primjer zabrana. 
O. Zabrane su npr. zabranjeno doba crkvene godine, jednostavni zavjet čistoće itd. 
Nm 6848. P. Moraju li vjernici crkvenoj vlasti prijaviti ženidbene smetnje, 
koje su im poznate? 
O. Vjernici moraju prijaviti crkvenoj vlasti ženidbene smetnje koje znaju i to je razlog 
zbog kojeg župnici napovijedaju sklapanje ženidbe. 
N 849. P. Tko ima vlast odrediti ženidbene smetnje, osloboditi od njih i 
suditi o valjanosti kršćanske ženidbe? 
O. Samo Crkva ima vlast odrediti ženidbene smetnje i suditi o valjanosti ženidbe između 
kršćana, isto kao što samo Crkva može osloboditi od tih smetnji, koje je ona odredila. 
N 850. P. Zašto samo Crkva ima vlast odrediti ženidbene smetnje i suditi 
o valjanosti ženidbe? 
O. Samo Crkva ima vlast utvrditi ženidbene smetnje i suditi o valjanosti ženidbe te 
oslobađati od smetnje, koje je postavila, jer u kršćanskoj ženidbi nije moguće odvojiti 
ugovor od sakramenta pa tako i ugovor spada pod vlast Crkve, kojoj je sam Krist dao 
pravo donositi zakone i odluke o svetim stvarima. 
NM 851. P. Može li građanska vlast s rastavom raskinuti svezu kršćanske 
ženidbe? 
O. Ne, svezu kršćanske ženidbe ne može raskinuti građanska vlast, jer se ona ne može 
miješati u pitanja sakramenata niti može razdvojiti ono što je Bog svezao. 
N 852. P. Sto je to građanska ženidba? 
O. Građanska ženidba nije ništa drugo nego formalnost koju propisuje zakon u namjeri 
da bi osigurao građanske učinke supruzima i njihovu potomstvu. 
N 853. P. Je li za kršćanina dovoljno sklopiti samo građansku ženidbu? 
O. Za kršćanina nije dovoljno sklopiti samo građansku ženidbu, jer ta ženidba nije 
sakrament pa prema tome ni prava ženidba. 
N 854. P. Ako bi zaručnici živjeli jedan s drugim u građanskoj ženidbi u 
kojem bi se stanju nalazili? 
O. Ako bi zaručnici živjeli jedan s drugim samo u građanskoj ženidbi bili bi stalno u 
smrtnom grijehu, a njihova bi sveza uvijek ostala nezakonita pred Bogom i Crkvom. 
* 855. P. Treba li sklopiti i građansku ženidbu osim crkvene? 
O. Da, treba sklopiti i građansku ženidbu, jer, premda ona nije sakrament, ipak služi 
supruzima i njihovu potomstvu za osiguranje građanskih učinaka, koji pripadaju 
ženidbenoj zajednici. Postoji opće pravilo crkvenih vlasti da se ne dopušta sklapanje 
crkvene ženidbe, ako prije toga nije izvršeno ono što traže građanski zakoni. 


